Diari Oficial de la Generalitat Valenciana


Sumari del DOGV 9822, del 05-04-2024 (2024/2788)

RESOLUCIÓ de 27 de març de 2024, de la directora general de Personal Docent, per la qual es convoquen les persones aspirants no exemptes de la realització de la prova de valencià C1 i es nomena el tribunal que ha d'avaluar-la, en el marc del procediment selectiu d'accés al cos d'inspectors d'educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2788


Data del document
:   27-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 27 de març de 2024, de la directora general de Personal Docent, per la qual es convoquen les persones aspirants no exemptes de la realització de la prova de valencià C1 i es nomena el tribunal que ha d'avaluar-la, en el marc del procediment selectiu d'accés al cos d'inspectors d'educació. [2024/2788]  
De conformitat amb el que establix la base 7.1.2 de l'Ordre 1/2024, de 2 de febrer, de la Conselleria d'Educació, Universitats i Ocupació, per la qual es convoca el procediment selectiu d'accés al cos d'inspectors d'educació (DOGV 9781, 05.02.2024), esta direcció general ha resolt:  
  
Primer  
Nomenar el tribunal que apareix en l'annex d'esta resolució per a realitzar la prova de nivell C1 de coneixements de valencià prevista en la base 7.1.2 de la convocatòria.  
  
Segon  
Els membres d'este òrgan de selecció hauran d'abstindre's d'intervindre, notificant-ho a la Direcció General de Personal Docent, quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si han fet tasques de preparació de persones aspirants a proves selectives per al mateix cos i especialitat en els cinc anys anteriors a la publicació d'esta convocatòria, el termini per a manifestar l'abstenció és de tres dies comptats a partir de l'endemà de la publicació d'esta resolució en el Diari Oficial de la Generalitat Valenciana.  
  
Així mateix, les persones aspirants poden recusar els membres del tribunal quan concórreguen en ells les circumstàncies que preveu el paràgraf anterior.  
  
Tercer  
La prova de coneixements de valencià de nivell C1 està descrita en l'annex II d'esta resolució i, d'acord amb el que preveu la base 7.1.2 de la convocatòria, es realitzarà el dia 12 d'abril de 2024 en horari de matí.  
  
Contra esta resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Personal Docent en el termini d'un mes comptat des de l'endemà de la publicació, d'acord amb el que preveuen els articles 123 i 124 de la Llei 39/2015, d'1 d'octubre, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, d'acord amb el que establixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
València, 27 de març de 2024.- La directora general de Personal Docent: Sonia Amelia Sancho de Vicente.  
  
  
  
  
ANNEX I  
Tribunal  
  
València  
President: Ferran Xavier Gimeno Aznar  
Secretària: Rosa Maria Clavijo Pérez  
Vocal: Nicolás Manzano Sendra  
Vocal: Anna M. Rodrigo Mancho  
Vocal: Salvador Garrido Serrano  
  
Lloc de realització de la prova  
València, Conselleria d'Educació, Universitats i Ocupació. Av. Campanar, 32, escala 5, primer pis, porta A, 46257.  
  
Horari de la prova  
A partir de les 09.00 h, àrea d'expressió i interacció orals; àrea de comprensió escrita; àrea d'estructures lingüístiques i àrea d'expressió i interacció escrites.  
  
  
  
ANNEX II  
Estructura i duració de la prova  
  
ÀREA VALOR DURACIÓ  
Àrea d'expressió i interacció orals 35 % ± 25 minuts  
Àrea de comprensió escrita 10 %   
1 h i 30 minuts  
Àrea d'estructures lingüístiques 20 %   
Àrea d'expressió escrita 35 % 2 hores  
  
  
  
ÀREA D'EXPRESSIÓ I INTERACCIÓ ORALS  
  
VALOR DE L'ÀREA 35 %  
EXERCICIS 6. Intervenció oral (monòleg i diàleg)  
AVALUACIÓ Rúbrica  
PUNTUACIÓ 100 punts  
  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 6. 100 %  
  
  
  
ÀREA DE COMPRENSIÓ ESCRITA  
  
VALOR DE L'ÀREA 10 %  
 1. 5 preguntes de resposta múltiple a) b) c) d)  
AVALUACIÓ Cada ítem de resposta té un valor de 20 punts  
PUNTUACIÓ 100 punts  
  
QUALIFICACIÓ NO ELIMINATÒRIA 100-20  
 ELIMINATÒRIA 19-0  
VALOR DE CADA EXERCICI DINS DE L'ÀREA 1. 100 %  
  
  
  
ÀREA D'ESTRUCTURES LINGÜÍSTIQUES  
  
VALOR DE L'ÀREA 20 %  
  
EXERCICIS 2. 15 preguntes de resposta múltiple a) b) c)  
 3. 15 preguntes de resposta múltiple a) b) c)  
  
AVALUACIÓ 2. Cada ítem de resposta té un valor de 3,3 punts  
 3. Cada ítem de resposta té un valor de 3,3 punts  
PUNTUACIÓ 100 punts  
  
QUALIFICACIÓ NO ELIMINATÒRIA 100-40  
 ELIMINATÒRIA 39-0  
  
VALOR DE CADA EXERCICI DINS DE L'ÀREA 2. 50 %  
 3. 50 %  
  
ÀREA D'EXPRESSIÓ I INTERACCIÓ ESCRITES  
  
VALOR DE L'ÀREA 35 %  
  
EXERCICIS 4. Redacció de 200/220 paraules  
 5. Mediació de 170/190 paraules  
AVALUACIÓ Rúbrica  
PUNTUACIÓ 100 punts  
  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 4. 50 %  
 5. 50 %  
  
  
  
El resultat final de la prova s'obté de la suma de la puntuació obtinguda en totes les àrees realitzades de la prova. La prova es considerarà apta a partir de 60 punts en el resultat final.  
Cada àrea de la prova té una puntuació mínima exigida. Una puntuació inferior a la mínima en alguna de les quatre àrees suposa «no apte» en la prova.  
Els errors en les àrees de Comprensió escrita i Estructures lingüístiques no es penalitzaran.  
L'àrea d'Expressió i interacció orals tindrà una duració de 25 minuts, aproximadament, i inclou el temps de preparació que serà de 10 minuts.  
La prova està estructurada segons l'Ordre 7/2017 (DOGV 7993, 6 de març), de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats i la resolució de convocatòria ordinària de l'any 2024.